Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
9 พ.ย. 2558

Daily view (PM) – บล.กสิกรไทย
เคาะกลยุทธ์ลงทุนบ่าย
สรุปภาวะตลาดเช้า
– SET Index ปรับลดลง 5.87 จุด (-0.41%) ปิดภาคเช้าที่ 1,408.67 จุด ด้วยมูลค่าการซื้อขาย 16,445.89 ลบ. 
– Most Positive Impact: ADVANC (+0.63 จุด) U (+0.59 จุด) SSC (+0.31 จุด)
– Most Negative Impact: PTT (-1.81 จุด) BLA (-0.54 จุด) SCB (-0.54 จุด)
จุดสังเกต: กลุ่มการเงินยังคงเดินหน้าขึ้นต่อเนื่องอีก โดยเป็นการบวกสวนตลาดถึง 0.95% สะท้อนได้ถึงแรงซื้อเก็งผลประกอบการที่ยังคงมีอยู่ อย่างไรก็ตามการเก้งกำไรในลักษณะนี้ อาจไม่ยั่งยืนเท่าไหร่ โดยต้องระวังแรงขายทำกำไรภายหลังการประกาศงบเสร็จสิ้น 
 
แนวโน้มตลาดบ่าย  
 “SET Index อยากฝืน แต่ถ้ายืนเหนือ 1,405 จุดไม่ได้ อาจไหลลงทดสอบ 1,400 จุดอีกครั้ง”
– ช่วงเช้า SET Index มีจังหวะไหลลงชวนหวาดเสียว แต่ดัชนีก็ยังไม่ได้ลงต่ำกว่าแนวรับสำคัญ 1,403 จุด โดยช่วงท้ายตลาดมีการดีดกลับขึ้นบ้างเล็กน้อยจนย้อนมาปิดตัวที่ 1,408.67 จุด ภาพการเคลื่อนไหวโดยรวมยังไม่ได้เสียหายรุนแรงยับเยินอะไร แค่โดนขายทำกำไรและมีแรงซื้อกลับในบางอุตสาหกรรม กระนั้นภาพการเคลื่อนไหวดังกล่าวก็สะท้อนว่าตลาดกำลังขาดแรงหนุนใหม่ๆที่ชัดเจน 
– เงินบาทอ่อนค่าถึง 35.88 บาทต่อดอลลาร์ เป็นการอ่อนค่าแบบฉับหลันตามการแข็งค่าของ US Dollar หลังตัวเลขการจ้างงานของสหรัฐออกมาดีกว่าที่ตลาดคาดไว้มาก ส่งผลให้ตลาดเชื่อไปเกินครึ่งแล้วว่า Fed จะขึ้นดอกเบี้ยในการประชุม FOMC ธ.ค.2558 นี้ ซึ่งการแข็งค่าของเงินบาท จะกลายเป็นอุปสรรคสำคัญที่ทำให้ Fund Flow ไหลเข้ายาก เนื่องจากมีความเสี่ยงเกี่ยวกับ Fx Loss และในเมื่อตลาดขาดแรงหนุนจาก Fund Flow ก็ทำให้ยังต้องพึ่งพากำลังซื้อภายในประเทศเป็นหลัก โดยในช่วงสัปดาห์นี้ตลาดอาจหวังพึ่งแรงซื้อเก็งผลประกอบการจากพอร์ตโบรเกอร์และนักลงทุนรายบุคคลในประเทศได้อยู่ แต่ต้องระวังว่าภายหลังจากงบออก แรงซื้อเหล่านี้ก็พร้อมที่จะกลายเป็นแรงขายทำกำไร ซึ่งจะทำให้ SET Index ตลอดสัปดาห์นี้มีความผันผวนสูง ขึ้นไม่มาก แต่ก็พร้อมลงเยอะ 
– บ่ายวันนี้ติดตามกรอบการเคลื่อนไหว 1,405 – 1,411 จุด จังหวะฟื้นตัวคาดว่าจะไม่เกิน 1,411 จุด และต้องระวังจังหวะลงทดสอบ 1,405 จุด หากเอาไม่อยู่อาจไหลลงทดสอบ 1,400 จุด 
 
ประเด็นจับตา/ติดตาม:  
(+/-) ปัจจัยต่างประเทศที่ต้องติดตาม : 9 พ.ย. Conference Board เปิดเผยดัชนีแนวโน้มการจ้างงาน (ETI) เดือนพ.ย. 13 พ.ย. ดัชนีราคาผู้ผลิต (PPI) เดือนต.ค. 
  (+/-) ปัจจัยในประเทศที่ต้องติดตาม : การประชุม ครม. ในวันที่ 10 พ.ย.2558 คาดว่าจะมีการเสนอโครงการใน PPP Fast Track เพิ่ม
หุ้นแนะนำ : หุ้นเก็งผลประกอบการ 3Q58 MTLS และหุ้นผลประกอบการ 4Q58 ฟื้นตัว ERW
หุ้นเก็งกำไรระยะสั้น : GENCO มองเป้าหมายไว้ที่ 2.02 บาท ตัดขาดทุน 1.83 บาท
 
Investment Theme : 
 
 